LV
12.6.2023.
Eiropas Savienības Oficiālais Vēstnesis
C 205/35
VISPĀRĒJĀ TIESA Vispārējās tiesas 2023. gada 8. marta spriedums – Campine un Campine Recycling/Komisija (Lieta T-94/20) (1) (Ārpuslīgumiskā atbildība – Konkurence – Aizliegtas vienošanās – Automašīnu akumulatoru pārstrādes tirgus – Lēmums, ar kuru konstatēts LESD 101. panta pārkāpums – Spriedums, ar ko daļēji atcelts lēmums samazināt uzliktā naudas soda apmēru – Komisijas atteikums izmaksāt nokavējuma procentus – LESD 266. pants – Deleģētās regulas (ES) Nr.
1268/2012 90. panta 4. punkts – Pietiekami būtisks tiesību normas, ar kuru privātpersonām piešķir tiesības, pārkāpums – Nokavējuma procentu likme) (2023/C 205/39) Tiesvedības valoda – angļu Lietas dalībnieki Prasītājas: Campine (Beerse, Beļģija), Campine Recycling (Beerse) (pārstāvji: C. Verdonck un B. Gielen, advokātes)
Atbildētāja: Eiropas Komisija (pārstāvji: P. Rossi, G. Wilms un L. Wildpanner)
Priekšmets Ar savu prasību prasītājas lūdz: galvenokārt, pamatojoties uz LESD 268. pantu un 340. panta otro daļu, lasot tos kopsakarā ar LESD 266. panta otro daļu, pirmkārt, atlīdzināt kaitējumu, kas tām radies tādēļ, ka Eiropas Komisija nav samaksājusi nokavējuma procentus atbilstoši 2019. gada 7. novembra spriedumam Campine un Campine Recycling/Komisija (T-240/17, nav publicēts, EU:T:2019:778), un, otrkārt, piespriest samaksāt nokavējuma procentus par šo atlīdzību, un, pakārtoti, pamatojoties uz LESD 263. panta ceturto daļu, atcelt Komisijas 2020. gada 13. janvāra vēstulē ietverto lēmumu, vai – sekundāri pakārtoti – tās 2019. gada 10. decembra vēstulē ietverto lēmumu par atteikšanos izmaksāt minētos nokavējuma procentus; un piespriest Komisijai atlīdzināt kaitējumu atbilstoši LESD 340. pantam vai veikt atbilstošus pasākumus minētā sprieduma pilnīgai izpildei, kā prasīts LESD 266. panta pirmajā daļā.
Rezolutīvā daļa 1) Eiropas Komisija izmaksā Campine un Campine Recycling atlīdzību 300 637,32 EUR apmērā, lai atlīdzinātu nodarīto kaitējumu.
2) Iepriekš 1. punktā minētajai kaitējuma atlīdzībai pieskaita nokavējuma procentus sākot no 2019. gada 11. decembra līdz pilnīgai samaksai, atbilstoši likmei, ko Eiropas Centrālā banka (ECB) noteikusi savām galvenajām refinansēšanas operācijām, palielinot to par 3,5 procentpunktiem.
3) Komisija sedz savus, kā arī atlīdzina Campine un Campine Recycling tiesāšanās izdevumus.
(1)
OV C 137, 27.4.2020.